CELEX: 62008TN0579
Language: da
Date: 2008-12-23 00:00:00
Title: Sag T-579/08: Sag anlagt den 23. december 2008 — Eridania Sadam mod Kommissionen

21.2.2009   
            
            
               DA
            
            
               Den Europæiske Unions Tidende
            
            
               C 44/65
            
         Sag anlagt den 23. december 2008 — Eridania Sadam mod Kommissionen
   (Sag T-579/08)
   (2009/C 44/111)
   Processprog: italiensk
   Parter
   
      Sagsøger: Eridania Sadam SpA (Bologna, Italien) (ved avvocati G.M. Roberti, I. Perego, B. Amabile og M. Serpone)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Den anfægtede beslutning annulleres.
            
         
               —
            
            
               I henhold til procesreglementets artikel 65 og 66 fremlægges til sagens forberedelse under sagen de beviser, der er optaget i Kommissionens forberedende sagsakter.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Eridania Sadam SpA har ved dette søgsmål i henhold til artikel 230, stk. 4, EF anfægtet Kommissionens beslutning af 16. juli 2008 vedrørende statsstøtte nr. C 29/2004 (tidl. N 328/2003).
   Sagsøgeren har i den forbindelse fremsat fire anbringender for at godtgøre, at sagsøgte
   
               —
            
            
               har foretaget urigtig anvendelse af artikel 87, stk. 1, EF på den foreliggende sag og under alle omstændigheder har foretaget en urigtig vurdering af de faktiske omstændigheder samt givet en mangelfuld begrundelse for så vidt man fandt, at støtteprojektet — som de italienske myndigheder i sin tid anmeldte — i tilfælde af udbetaling kunne skade samhandelen eller fordreje konkurrencen
            
         
               —
            
            
               har tilsidesat artikel 87, stk. 2, litra b), EF samt retningslinjerne for statsstøtte inden for landbrugssektoren samt sin egen praksis — og under alle omstændigheder har foretaget en urigtig vurdering af de faktiske omstændigheder samt givet en mangelfuld begrundelse — for så vidt man fandt, at støtteprojektet — som de italienske myndigheder i sin tid anmeldte — ikke var omfattet af undtagelsen i den nævnte artikel 87, stk. 2, litra b), EF
            
         
               —
            
            
               ligeledes har tilsidesat artikel 87, stk. 3, litra c), EF, og den har under alle omstændigheder foretaget en urigtig vurdering af de faktiske omstændigheder og har givet en manglende begrundelse for så vidt den har fundet, at støtteprojektet, som de italienske myndigheder i sin tid anmeldte, ikke var omfattet af undtagelsen i den nævnte artikel 87, stk. 3, litra c), EF og
            
         
               —
            
            
               har tilsidesat principperne om god forvaltningsskik og omsorg, særligt ved den overdrevne varighed af den administrative sagsbehandling.